At der er lav risiko for, at pensionsbranchen udsættes for forsøg på hvidvask eller terrorfinansiering skyldes, at det ikke alene vil kræve et indgående kendskab til pensionsselskabernes forretningsgange og kompleksiteten i deres produkter, det er også i de fleste scenarier økonomisk u-attraktivt på grund af de omkostninger, der er forbundet med det. Her spiller beskatningen af udbetalinger en væsentlig rolle. Eksempelvis er penge, som stammer fra kriminalitet, sjældent beskattede. En fortjeneste fra kriminel aktivitet på 100.000 kr., som indsættes på en pensionsordning og udbetales før tid, vil blive beskattet med 60 % og reduceret til blot 40.000 kr. Dermed vil midlerne fra den kriminelle aktivitet være blevet hårdere beskattet, end det ville have været tilfældet ved almindelig lønindkomstbeskatning. \r